NEW YORK Syyskuu 2003
Nimeni on Michael Sullivan.
Minulla on tarina, jonka varmasti haluatte kuulla.
PERUSTUU TOSITARINAAN
Luokoon Jumala lisää kaltaisiasi ja siunatkoon sinua.
Kiitämme sinua, Saddam.
Sinun alamaisinasi olemme iloisia ja turvassa.
Luokoon Jumala lisää kaltaisiasi ja siunatkoon sinua.
Saddam, olemme turvassa, koska olet oikealla asialla.
YK NEW YORK Lokakuu 2002
Michael Sullivan.
Kauanko olet ollut töissä Belasco ja Banks -lobbausfirmassa?
Kaksi vuotta. Olen tehnyt paljon strategia-, selvitys-ja tukityötä.
Se on hyvä työpaikka. Etkö viihdy siellä?
En halua yhtäkkiä nelikymppisenä havahtua siihen-
-että olen edistänyt vain veron- kiertoa, hikipajoja ja otsoniaukkoja.
Oletko idealisti?
Olen aina halunnut diplomaatiksi.
Haluan tehdä maailmasta paremman.
-Isäsi oli diplomaatti. -Kyllä, ulkoministeriössä. Hän...
Libanon 1983.
Otan osaa.
Isäni kuoli, kun olin pieni.
Hän sai surmansa USA:n lähetystön pommituksessa Beirutissa, kun olin 5.
Varhaisimpia muistojani on se, kun isä kertoi YK:n perustamisesta.
Hän sai sen kuulostamaan nykyajan Pyöreän pöydän ritareilta.
Halusin kulkea isän jalanjäljissä.
Syksyyn 2002 mennessä olin hakenut töitä YK:sta neljästi.
Siskoni mukaan diplomaattityö kulkee meillä suvussa.
-Hei, pikkuveikka. -Anteeksi, että olen myöhässä.
Hän tapasi äitini lailla tulevan miehensä harjoittelijana YK:ssa.
Tämä pikku lahja on vasta alkua. Isompaa on tulossa.
Onko kakussa varmasti tarpeeksi Tanskan lippuja?
-Oletko jo kuullut, miten kävi? -En.
-Kuulen huomenna. -Tuntuuko, että se meni hyvin?
-Ei, olin liian hermostunut. -Omapa on häviönsä.
Kyllä sinä sen paikan saat. Olet tehnyt paljon töitä sen eteen.
Jollakulla on tänään synttärit. Leikataanko kakkua?
Saatanan sijoitusrahastot napsivat parhaat ehdokkaat.
Michael Sullivan.
Tunsin hänen isänsä.
-Tanskan passi. -Äidin puolelta.
Mutta hän on vasta 24-vuotias.
Hän on sopiva.
Luulin joutuvani aloittamaan pohjalta mutta sainkin unelmatyön.
Alipääsihteerin erikoisavustajana.
Johdimme YK:n historian laajinta humanitaarista ohjelmaa.
En voinut uskoa sitä todeksi. Mielessäni pyöri vain:
"Älä mokaa tätä."
Ohjelman nimi on "Ruokaa öljystä". Se perustettiin vuonna 1995-
-turvallisuusneuvoston päätöslauselmalla 986.
Sen mukaan YK hallinnoi irakilaisen öljyn myyntiä-
-ja käyttää voitot humanitaariseen apuun ja irakilaisten auttamiseen.
Toisin sanoen-
-vastaamme koko yli 20 miljoonan ihmisen kansan ruokkimisesta.
Lue nämä kaikki läpi.
Tilanneraporttimme turvallisuusneuvostolle on myöhässä.
Ensimmäinen työtehtäväsi on auttaa sen valmiiksi saamisessa.
Edeltäjäsi oli määrä raportoida alipääsihteerille huomenna.
-Mitä hänelle tapahtui? -Auto-onnettomuus Irakissa.
-Herrajumala. Onko hän kunnossa? -Ei, hän menehtyi.
Lyhyt yhteenveto riittää. Pasha on työhuoneessaan kello 9.
Onko sinulla hetki aikaa, Michael?
-Justin Cutter, CIA. -Oikeastiko?
Kyllä, meitä on joka junaan.
Voinko jotenkin auttaa?
Uskomme, että Ruokaa öljystä -ohjelmaa käyttää hyväkseen-
-yksi tai useampi tuntematon roisto-
-mahdollisesti sisäpiirin avulla. Sinä olet sisäpiiriä.
Aloitin vasta tässä työssä. En ryhdy vakoojaksenne.
Ei, ei. Jätä vakoilu ammattilaisille.
En halua, että teet mitään vastoin tahtoasi, Michael.
Pidä vain silmät ja korvat auki, isänmaan edun vuoksi.
Tiesin kyllä, että Ruokaa öljystä -ohjelmasta-
-oli tullut politiikan pelinappula.
Ohjelman vuosibudjetti oli 10 miljardia dollaria.
Koko YK:n muun toiminnan budjetti oli vain kaksi miljardia.
Summa oli huikea. Ympärillämme pyöri lobbareita kuin korppikotkia.
Ohjelma oli yksinkertainen.
Saddam Husseinin vastaiset pakotteet romahduttivat Irakin talouden.
Ihmiset näkivät nälkää ja kuolivat lääkkeiden puutteeseen.
Ruokaa öljystä -ohjelman tavoitteena oli antaa irakilaisille-
-perustarvikkeet hengissä pysymiseen-
-ja samalla estää Saddamia kehittämästä joukkotuhoaseita.
Irakin öljyä myytiin YK:n valvonnassa markkinahinnoilla-
-ja rahalla ostettiin humanitaarista apua.
Meidän tehtävämme oli taata rahoitus ja valvoa, että kaikki meni oikein.
-Tulin esittämään yhteenvedon. -Hän ottaa sinut kohta vastaan.
Uskomatonta! Minä hoidin sen. Jokin ratkaisu löytyy aina.
Vuokrasimme suuren määrän takseja.
Pääsemme niillä syrjäkyliin, kunnes saamme autot takaisin.
Onko tämä sinusta yhteenveto?
-Tämä on kuin Sota ja rauha. -Yritin olla perusteellinen.
-Perusteellinen? -Niin.
Ja paskat.
Kerro pääkohdat, tai tässä menee muuten ikuisuus.
Aliravitsemus ja lapsikuolleisuus on saatu kääntymään laskuun-
-ja veden ja sähkön saatavuudessa on edistytty merkittävästi.
Mutta jakelujärjestelmässä on ongelmia, etenkin pohjoisessa.
Kurdit eivät saa tarpeeksi vehnää, maitoa ja dieseliä-
-koska suurin osa niistä ohjataan Tikritin alueelle.
Saddamin kotikaupunkiin. Yllätys.
Sopimuksissa on usein ylimääräisiä palkkioita.
Ne ovat luultavasti lahjuksia.
Jos haluatte katsoa tarkemmin, olen merkinnyt ne sivuille 26 -29.
Kyse on suurista summista, paikoin jopa 30 prosentista.
Istu.
Poika... istu alas.
Diplomatian 1. sääntö kuuluu, että totuus ei riipu faktoista-
-vaan yhteisymmärryksestä. Sen mukaan pakotteet ovat tulleet jäädäkseen.
Amerikkalaiset ja britit eivät niistä luovu, mikä tarkoittaa-
-että jos Irakin kansan halutaan selviävän-
-Ruokaa öljystä -ohjelmaa on jatkettava, puutteineen kaikkineen.
-Minä... -Sääntö 2: ole hiljaa ja kuuntele.
Puhu vain sopivana hetkenä, harkiten.
Mutta älä paljasta korttejasi.
Niin.
Isäsi oli hyvä mies.
Olet onneksesi perinyt isäsi rohkeuden.
Niin kuulemma.
Tiemme kohtasivat muutaman kerran.
Se oli varmaan vuosina 1979 -1980.
Todella surullinen tapaus.
Beirut.
Voi helvetti.
Ikävä tapaus.
Oli varmasti rankkaa kasvaa ilman isää.
Se oli minulle normaalia. Minä olen itkuni itkenyt.
Hyvä.
Viimeistele yhteenvetosi. Mene kotiin pakkaamaan.
Lähdemme yölennolla Bagdadiin.
Vai onko sinulla muita suunnitelmia?
Ei, ei ole.
Ei tietenkään. Kiitos.
BAGDAD, IRAK
Siinä oli jotain kiehtovan romanttista.
Juuri tätä minä halusin. Seikkailua ja arvokasta työtä.
Bagdad oli minun Casablancani.
Epämääräinen, vaarallinen ja oudompi kuin osasin kuvitellakaan.
Irak eli oman maan joukkojen miehittämänä.
Bagdadin toimistomme on ongelma.
Aluejohtaja ei saa sabotoida raporttia.
Miksi hän sabotoisi oman raporttinsa?
Turvallisuusneuvosto luopuisi pakotteista.
Kaikki voisivat rahastaa sopimuksilla, joita tekivät-
-ennen kuin Saddam valtasi Kuwaitin ja suututti koko maailman.
Jessus sentään, poika. Pitääkö sinulle opettaa ihan kaikki?
Meidän täytyy anoa ohjelmalle jatkoaikaa puolen vuoden välein.
Tehtävämme on laatia turvallisuusneuvostolle raportti-
-jossa korostetaan Ruokaa öljystä -ohjelman hyötyjä-
-ja vähätellään haasteita. Ei pidä valehdella, ei koskaan.
Mutta faktat, totuudet, tulee valita äärimmäisen harkiten.
Aivan.
Voinko luottaa siihen, että teet niin?
Kyllä. Ilman muuta.
YK:N BAGDADIN PÄÄMAJA
Tuolta aluejohtaja saapuu. Madame Dupre.
Hän yrittää puukottaa meitä selkään.
-Christina! -Mukava nähdä taas.
-Hassan Ghazarian. -Michael Sullivan.
-Valokuva? -Totta kai.
-Saitko lähettämäni asiakirjat? -Sain. Tulostin ne valmiiksi.
Hyvää tekstiä.
60 prosenttia irakilaisista-
-elää täysin avustustemme varassa.
Vilja, maito, lääkkeet, keskeinen infrastruktuuri.
Olemme viimeisen 10 kuukauden aikana onnistuneet vähentämään-
-irakilaislasten aliravitsemusta 50 prosentilla-
-ja lapsikuolleisuus on laskenut merkittävästi.
Kiitoksia. Kuvaajat voivat tulla tänne.
Voitte ottaa kuvia yhdessä madame Dupren kanssa.
Oli uskomatonta nähdä, miten kaltoin Saddam kohteli omaa kansaansa.
Hallinnon ystävät saivat helposti lääkkeitä-
-mutta muut, vähemmän onnekkaat, kuolivat tavallisiin tauteihin.
Odottakaa.
Tänne lähetetään huonoja lääkkeitä. Nämä ovat vanhentuneita.
Kiitos, että kerroit tästä. Me tutkimme asiaa.
Ruokaa öljystä -lääkkeitä myydään mustassa pörssissä.
Tai tämä viaton lapsi.
Selittäkää hänelle, miksei hän saa parantavaa kantasoluhoitoa.
Miksi hänen on kärsittävä, koska länsi riistää Irakin arvokkuuden.
En pysty selittämään sitä.
Hän kysyy, miksi te itkette.
Lupaan tehdä kaikkeni auttaakseni lastanne.
Minua etoo kuunnella valheitasi.
Se on PR:ää, Christina. Kentällä tehdään niin kovasti töitä.
Kerron raportissani turvallisuusneuvostolle totuuden.
Ihan vain tiedoksi.
Sinun raportissasi?
Ohjelma on epäonnistunut. Pakotteet eivät tehoa.
Miten niin? Maahan saadaan lääkkeitä ja ihmisille perustarvikkeita.
Mihin hintaan? Kaikki vedättävät järjestelmää. Korruptio rehottaa.
Siitä ei ikinä saada täydellistä, mutta on se tyhjää parempi.
-Mikä siellä kestää? -Pieni turvallisuusongelma vain.
Minä tunnen sinut. Haluat, että tuen moraalista relativismiasi-
-jotta voit lopuksi uhrata minut.
Olet väärässä. Yritän vain ruokkia yhden maan.
Nyt riittää tämä sumutus, Costa. Faktat puhuvat puolestaan.
Kerron raportissani turvallisuusneuvostolle totuuden.
HOTELLI AL RASHEED, BAGDAD
Bagdad on tällä hetkellä maailman napa, ja tämä hotelli-
-on nollapiste, diplomaattien keskuspaikka.
Pasha, hauska nähdä taas.
-Herra Muhammad, avustajani. -Michael Sullivan.
Laske sormesi, kun olet kätellyt tätä miestä.
Kaikki suurimmat tiedustelupalvelut ovat täällä. Huoneita kuunnellaan.
Kaikki kaupittelevat salaisuuksiaan ja palveluksiaan.
Tieto on kaiken a ja o. Se on valuuttaa-
-valtaa.
Katsele, kuuntele, opi.
Kaikki ajavat omaa asiaansa.
Poika Bushin mielestä Saddam talloi hänen isänsä varpaille.
Uuskonservatistit uskovat demokratian kukoistavan täällä niin helvetisti.
Putin haluaa, että Bush epäonnistuu. Kiina hamuaa uusia markkinoita.
Eurooppa ei välitä, vaikka Saddam tappaa siviilejä ja rakentaa pommeja.
Öljyjätit haluavat eroon pakotteista-
-jotta ne voivat imeä Irakin tissiä.
Entä se, mitä se lääkäri tänään kertoi?
Lääkkeiden välistävedostako?
Haiskahtaa ansalta.
-Ei se ansalta tuntunut. -Madamen tekosia.
Hän lavastaa todisteita ohjelman epäonnistumisesta.
Raportista tulee katastrofi, ellemme tee jotain.
-Eikö sinulla ole sananvaltaa? -Valitettavasti ei.
YK:n protokollan mukaan raportin hyväksyy aluejohtaja.
-Kenen asiaa me ajamme? -Mekö?
Sen sairaan pikkutytön.
Taivas varjelkoon niitä, jotka asettuvat tiellemme.
Niin.
Minulla oli aikoinaan poika.
Hän kuoli influenssaan-
-kun hän oli vasta vauva.
Ajattele.
Vaimoni...
Emme saaneet lisää lapsia.
Ikävä kuulla.
Siitä on 30 vuotta.
Miten sinä sanoitkaan?
Minä olen itkuni itkenyt.
Influenssa...
-Väsyttääkö sinua? -Ei.
Voi helvetti, ollapa vielä nuori.
Olet ihmeen vaitelias ihmiseksi, joka puhuu muiden puolesta.
Huomasin väkisinkin-
-ettet yllättynyt, kun lääkäri kertoi mustan pörssin lääkkeistä.
En niin.
Kerrotko siitä pomollesi?
Kerron. Tiedämme, että ohjelmaan liittyy korruptiota.
Bagdadin ulkopuolella on vielä pahempaa.
Ruokakuljetusten varastelua, sähkökatkoksia.
Kiristystä ja lahjuksia.
Kerron Pashalle siitäkin.
Haluat selvästi kysyä minulta jotain. Koskeeko se madamea?
Haluaako pomosi tietää salaisen napin, jota hän voi painaa-
-saadakseen madamen valtaansa? Voin minä kertoa.
Sellaista nappia ei ole.
Yritän vain tehdä työtäni.
Mutta edeltäjäsi Abhek...
Se auto-onnettomuus ei ollut onnettomuus.
Aika raju väite.
Miksi kerrot tämän minulle?
Hänet murhattiin, koska hän sai selville jotain arkaluontoista.
-Liittyikö se ohjelmaamme? -En tiedä. Kenties.
Hän pelkäsi jotakuta YK:n sisäpiiriläistä.
Jotakuta, joka mahdollistaa korruption.
Ole hyvin varovainen.
Iltaa. Käykää istumaan.
Mukhabarat halusi turvallisuutenne vuoksi tarkastaa huoneenne-
-valvontalaitteiden varalta.
Teemme tämän teidän suojelemiseksenne.
Kerro nyt vain, kuka olet.
Nautitteko vierailustanne Mesopotamiassa, herra Sullivan?
Olette täällä käsittääkseni ensimmäistä kertaa.
Tämä on vaikeaa ja raskasta aikaa kaikille.
Suuri saatana uhkaa pommituksilla, ja pakotteet vaikeuttavat elämää.
-Bagdad... -Mene asiaan.
Lipaston päällä takanani on kirjekuori, jossa on pieni palkkio.
Arvostamme työtä, jota teette Irakin hyväksi...
Kello on paljon. Pyydän teitä poistumaan.
Tarkoituksemme ei ollut loukata.
Älä unohda kirjekuortasi.
He kokeilevat kepillä jäätä. Hoidit tilanteen hienosti.
Niin.
Entä se, mitä tulkki sanoi Abhekista?
En usko sitä.
Ehkä tulkki on Saddamin vakooja, jonka tehtävä on pelotella meitä.
Näytät saatanan surkealta, poika. Syö jotain.
Anteeksi...
Anteeksi.
Minua oli varoitettu, mutta olin silti järkyttynyt siitä-
-miten rajusti YK:n väki arvosteli pakotteita.
Joka osasto ajoi tosiaan omaa etuaan ja vaikeutti muiden työtä-
-ja kaikki pelasivat madame Dupren pussiin.
Turvat tukkoon!
Kuulostatte Saddamin sätkynukeilta.
Pitääkö minun muistuttaa seurauksista Irakin kansalle, ellemme...
Nyt ne turvat tukkoon!
Meidän ei pidä kyseenalaistaa turvallisuusneuvoston päätöksiä.
Me panemme päätökset täytäntöön-
-emmekä sekaannu politiikkaan.
Ja työmme on välillä helvetin vaikeaa.
Mutta jos ette siihen pysty-
-palauttakaa se helvetin valtakirja ja painukaa kotiin.
Tiesin, että suurin huolenaiheemme oli Kurdistan.
Niin kauan kuin Saddam olisi vallassa-
-Pashan olisi tehtävä kaikkensa, jotta kurdit eivät pilaisi raporttia.
Kun avustukset vihdoin saapuvat, ne ovat aina vain puolet luvatusta.
Pohjoinen on protektoraatti...
Pakotteet olivat kurittaneet kaikkein pahiten juuri kurdeja.
Ruokaa öljystä -ohjelma helpotti tilannetta hieman-
-mutta se myös auttoi sortohallitusta.
Kurdeilla on rahaa ostaa ruokaa mustan pörssin öljyllään!
Kurdien ja Irakin yhteenotot olivat jatkuneet lähes vuosisadan.
Saddam Hussein pahensi tilannetta merkittävästi-
-pakkosiirroilla, joukkopidätyksillä ja kidutuksilla.
Hän käytti maamiinoja, rypälepommeja, sariinia ja muita hermokaasuja-
-jotka tappoivat ja vammauttivat kymmeniä tuhansia.
Hirmuvalta johti järkyttävään joukkotuhoon kemiallisilla aseilla-
-joilla tapettiin ennätysmäärä siviilejä.
Kurdeja kuolee vain siksi, koska he ovat kurdeja.
Pasha teki diplomaattisia taikojaan kahden verivihollisen välillä.
Allahille rakkainta ruokaa on ruoka, jota ovat koskeneet monet kädet.
-Helvetti! Tämä tästä enää puuttui. -Kurdiministeri on oikeassa.
-Kurdeja vedätetään pahasti. -Tiedän sen. Se lukee raporteissa.
Se ei saa paljastua. Emme voi ruokkia joko kaikkia tai ei ketään.
Meidän täytyy ruokkia mahdollisimman monta.
Minä palaan huomenna New Yorkiin. Pidä sinä homma kasassa.
Totta kai.
Sinulla on välilasku Kuwaitissa, ja saavut New Yorkiin kello 17.
Dupre ei anna sinun nähdä lopullista raporttia-
-syytekirjelmäänsä ohjelmaamme vastaan.
Miksi minä sitten jään tänne?
Saat parin päivän päästä valokuvia.
Näytä ne Hassanille, koska et ymmärrä niiden merkitystä.
Varmista, että hän näyttää ne Duprelle-
-siten, että kiellät häntä näyttämästä niitä.
-Pyydät minua virittämään... -Ansan.
Dupre lankeaa siihen, ja pääsemme hänestä eroon.
Poika, tämä on diplomatiaa. Toisinaan se vaatii-
-esteiden raivaamista suotuisan lopputuloksen tieltä.
Voinko luottaa taas sinuun?
-Miten paljon minun pitää valehdella? -Älä valehtele.
Tarjoa vain mahdollisuus tehdä vääriä päätelmiä.
Huomenta.
Tiedoksi vain, että madame ei anna sinun lukea raporttia-
-ennen kuin se on valmis ja hän on sen hyväksynyt.
-Pasha haluaa minun auttavan. -Helvetissä halutaan jäävettä.
Me kaksi olemme vain pelinappuloita suuremmassa pelissä.
Valitan, Michael.
Hassan. Voisitko edes järjestää minulle tulkin kentälle?
Haluan avata yhden laatikon ja tarkastaa päiväykset.
-Hän on yhtiön edustaja. -Sano, että haluan avata laatikon.
Nämä lääkkeet ovat vanhentuneet vuonna 1999.
Sairaiden tila heikkenee tai he kuolevat näiden takia.
Kaikki laatikot on tarkastettava ja vanhat lääkkeet on tuhottava.
Yhtiö saa luvan korvata lääkkeet uusilla.
Varoituksen sana. Kaikki täällä luulevat, että olen ilotyttösi.
Meidän on sitten parasta jakaa lasku puoliksi.
Naista ei voi Irakissa viedä ulos ilman esiliinaa.
-Täällä on rituaaleja ja perinteitä. -Haluatko perua tämän?
Kerroitko pomollesi, mitä sanoin Abhekista?
Kerroin. Hän epäilee sinua hallinnon vakoojaksi.
Oletteko valmiita tilaamaan?
-Saako teiltä entrecoteta? -Saa.
Kiitos.
Oletko sinä vakooja?
Kysytkö tosissasi?
Et vastannut kysymykseen.
En.
-Nyt on minun vuoroni kysyä. -Selvä.
Mitä sinä teet täällä?
Laadin tilanneraporttia Ruokaa öljystä -ohjelmasta ja...
Se, mitä teit tänään niille vanhoille lääkkeille-
-ei liity mitenkään raportin laatimiseen.
Tartuit toimeen.
Se oli vaarallista ja aika rohkeaa.
Yrititkö vain tehdä vaikutuksen minuun?
En halua olla pelkkä virkamies.
Otin tämän työn vastaan, koska haluan auttaa ihmisiä.
Haluan tehdä maailmasta paremman.
-Tehdä maailmasta paremman? -Niin.
-Malja sille. -Kippis.
Bagdadia ei pommiteta niin kauan kuin täällä on YK:n väkeä.
-Herra Sullivan? Tämä on teille. -Kiitos.
Minun pitää mennä. Keneltä tämä on?
Se jätettiin vastaanottoon.
-Ovatko nuo ohjelman autoja? -Ovat, mutten tiedä kuvien lähdettä.
Jos kuvat ovat aitoja, ne todistavat Saddamin hallinnon vedättävän meitä.
Minusta näihin ei pidä luottaa.
Meidän automme kuljettavat aseita. Mitä helvettiä?
Lähetän nämä kuriiripostina Pashalle.
Ei, älä.
-Anna minun näyttää ne Christinalle. -Ei, ei käy.
Niinhän se komentoketju toimii.
Hyvä on.
Hei.
-Haluan näyttää sinulle yhden asian. -Selvä.
He ovat ystäviä.
KURDISTAN, POHJOIS-IRAK
Tätä paikkaa ei virallisesti ole olemassa.
Tänne on haudattu kurdisiviilejä, jotka Saddam yhtäkkiä päätti tappaa.
Hermokaasuja, sariinia, tabuunia, VX:ää.
Omenoiden makea tuoksu.
Saddam ei välitä pakotteista ja päätöslauselmista.
Hän on kuolemanenkeli, Azrael.
Olet kurdi.
Vanhempani olivat intellektuaaleja ja PUK:n aktiivijäseniä.
Heidät tapettiin Halabjan joukkomurhassa.
Otan osaa.
Bagdadissa ei tiedetä, että olen kurdi.
Jos Saddamin väki saa sen selville, he saavat minut katoamaan.
Ystäväni auttoivat Abhekia paljastamaan salaliiton.
Saddam lypsää miljardeja dollareita Ruokaa öljystä -ohjelmasta.
Abhek väitti, että korruptio yltää korkeimmalle tasolle-
-samaisessa länsimaisessa hallinnossa, joka tukee pakotteita.
-Mistä Abhek sen tiesi? -Huhutaan, että on olemassa lista.
Lista sellaisten henkilöiden ja järjestöjen nimistä-
-joille Saddam maksaa tämän järjestelmän pyörittämisestä.
Abhek oli nähnyt sen.
-Toitko sinä sen? -Lista oli hänen tietokoneellaan.
-Eihän kukaan nähnyt sinua? -Olin yksin toimistolla.
-Mitä sinä aiot, Abhek? -Lähden pohjoiseen, rajan yli.
Täällä minä olen vaarassa.
Säilytä tätä puolestani.
Hän teki varmuuskopion.
Mutta se on salattu. Me emme pysty murtamaan salausta.
Mikset antanut tätä jollekin korkea- arvoisemmalle, vaikka Duprelle?
Kukaan ei kuuntelisi häntä.
Sillä, kuka listan tuo julki, on merkitystä.
Kukaan ei voi syyttää sinua partisaaniksi tai oman edun ajajaksi.
Minä en ryhdy ajamaan tätä asiaa, Nashim.
En minä sitä tahdokaan. Vie se vain kotiin-
-ja etsi joku, joka pystyy murtamaan salauksen.
Voimme sitten päättää yhdessä jatkotoimista.
Hitto. Mukhabaratin miehiä.
Ei voi olla totta.
Jessus!
Tässä on jokin väärinkäsitys. Olen YK-virkailija.
Nuori diplomaatti.
On vaarallista kulkea syrjäisellä aavikolla ilman saattuetta.
Mukhabarat pelkäsi, että teidät on siepattu.
-Teemme teille palveluksen. -Näyttäkää paperit.
Mistä olette tulossa? Millä asioilla te liikutte?
Kaikella nöyryydellä, tiedän, ettei tämä tule toistumaan.
Käyntinne lääkkeiden jakelukeskuksessa-
-oli tarpeeton provokaatio.
Olisi parasta kaikille, jos päättäisitte tästedes-
-etteivät moiset tarkastukset ole tarpeen.
Heillä on aseita!
Hän on minun tulkkini, ja nuo miehet ovat...
Lähtekää nyt, ennen kuin he muuttavat mielensä.
Mene autoon.
Hän otti minun paperini.
On vain ajan kysymys, milloin heille paljastuu, kuka olen.
Missä Nashim Husseini on?
Hän on ollut täällä. Ala puhua!
Me emme tiedä mitään.
Onko Nashim lapsenlapsenne?
Asuuko hän täällä?
-Missä se tyttö on? -Kuka?
-Se kurdityttö. -En tiedä, mistä te puhutte.
-Me näimme teidät yhdessä. -En tiedä, missä hän on.
Voin soittaa yhden puhelun.
En tiedä, missä hän on.
Painukaa ulos! Teillä ei ole täällä toimivaltaa. Ulos!
Tässä on Michael Sullivan Bagdadin-toimistolta.
Niin.
Tarvitsen YK-passin yhdelle työntekijällemme.
Hänen nimensä on Nashim Husseini.
-Otin kaiken, mitä voin kantaa. -Tällä pääset USA:han.
Pakolaisjärjestö auttaa sinua saamaan viisumin.
Voin matkustaa Turkin Kurdistaniin. Minulla on siellä ystäviä.
New Yorkissa on turvallisempaa. Puretaan listan salaus yhdessä.
Mene, ettei sinua nähdä seurassani.
Mitä ikinä tapahtuukin...
...lupaa, että lähetät minulle viestin.
Mitä ikinä tapahtuukin... tapahtuu.
Eikö totta?
Kiitos.
Voisitko tulla välittömästi huoneeseeni?
Luulitko tosiaan, että lankeaisin tähän... roskaan?
Aioitko huijata minut julkaisemaan kuvat ja savustaa minut ulos-
-kuvien osoittauduttua väärennöksiksi?
En edes tiedä, mistä puhut.
Sain käsiini asiakirjoja, jotka Hassan halusi näyttää teille.
Urasi YK:ssa päättyy tähän. Onko selvä? Urasi on ohi.
Mitä hänen olisi pitänyt tehdä saamillaan valokuvilla?
Hävetkää, molemmat!
Raportti on valmis. Siinä kerrotaan totuus ohjelman epäonnistumisesta.
Digitaalisissa tiedostoissa on vesileima, aika ja päiväys-
-ja minulla on varmuuskopiot, joten et voi muuttaa mitään New Yorkissa.
Peli on pelattu, Costa, ja sinä hävisit.
Turvallisuusneuvoston päätös perustuu faktoihin.
Tietysti aina faktoihin, madame.
Hän poistui, Pasha.
Helvetti vie. Et pysty tekemään siellä enää mitään, poika.
Tule kotiin seuraavalla YK-lennolla.
Älä enää murehdi sitä.
JFK:N LENTOKENTTÄ, NEW YORK
Anteeksi. Saanko nähdä passinne?
Totta kai.
Herra Sullivan, tulkaa mukaamme.
Michael, miten menee?
-Minulla ei ole sinulle mitään. -Minulla on jotain sinulle.
Christina Dupre-
-on kuollut.
Hänet löydettiin muutama tunti sitten yksin kotoaan. Sydänkohtaus.
Tai niin ainakin väitetään.
Miten niin väitetään?
Mitä sinä luulet tapahtuneen?
En minä...
-Mistä minä voisin tietää? -Pomosi...
Mitä mieltä hän on?
Kysy suoraan Pashalta, jos on kysyttävää.
Onko hän koskaan maininnut mitään listaa?
Ei. Miten niin?
Michael...
Onko jotain, mitä haluaisit kertoa minulle?
Ei.
Kiitos.
-Haloo? -Olet kotona.
Tulin juuri.
-Kuulitko jo madamesta? -Kuulin.
Kauheaa, kauheaa. Emme aina olleet kaikesta samaa mieltä, mutta...
Tämä on todella surullista.
Entä raportti?
Hassan ei halua lopettaa ohjelmaa yhtä määrätietoisesti kuin madame.
Hän tukee madamen seuraajana rahoituksen jatkumista.
Madame oli väärässä. Hänen kuolemansa ei muuta sitä.
-Sinulla on kaksi päivää siivoukseen. -Miten niin minulla?
-Saat esittää suullisen yhteenvedon. -Haluatko, että minä esitän raportin?
-Koko turvallisuusneuvostolle. -Eikö se riko protokollaa?
Voin toimia niin kuin haluan. Neuvoston on hyvä kuulla se-
-ruohonjuuritasolta, ja kehen muuhun voin luottaa?
Hyvä on.
Sehän on huikeaa.
Pääset alemman tason virkailijana puhumaan turvallisuusneuvostolle.
Onhan se hieno mahdollisuus.
-Mitä? -Mistä olet saanut tämän?
-Yhdeltä ystävältä Bagdadissa. -En pysty murtamaan salausta.
Tunnetko jonkun, joka pystyy?
Tiedätkö edes, mitä muistitikulla on?
En. Mutta tunnetko jonkun, joka osaisi murtaa salauksen?
Yritän löytää jonkun. Voinko pitää tämän?
Pidä vain.
Minulle sanottiin, että hänet voisi ehkä tavoittaa tästä numerosta.
Juuri niin. Michael Sullivan.
Ei, ymmärrän. Annoin teille numeroni.
Voisitteko ilmoittaa minulle, jos kuulette hänestä?
Madame Dupren kuolema varjosti Ruokaa öljystä -ohjelmaa.
Mutta Pashalla oli selkeä tavoite.
Minä keskityin raporttiin.
En halunnut kenenkään epäilevän, olinko ansainnut paikkani salissa.
En voinut olla ajattelematta isääni.
Oliko hänkin joskus seissyt turvallisuusneuvoston edessä.
Hyväksyisikö hän minun toimintani.
-Oletko kunnossa? -Nyt olen.
He ovat satavarmoja siitä, että Irakilla on joukkotuhoaseita-
-mutta heillä ei ole hajuakaan missä. Soitan kohta takaisin.
Tämä on valmis. Katso se läpi ja pyydä Hassanin allekirjoitus.
Hyvää työtä.
Sain puhelun.
Sisäiseltä tarkastusyksiköltä.
Se koski pyyntöäsi saada YK-passi seksikkäälle tulkillemme.
He pyysivät minua tutkimaan asiaa. Oletan, että hän on New Yorkissa.
Kyllä. Hän on kurdi.
Hän tarvitsi apua sen jälkeen, kun kaksi hänen maanmiestään tapettiin.
Kurdeilla ei ole omaa maata.
Hänellä on kaltaisiasi ystäviä kaikkialla. Lankesit hunaja-ansaan.
Hän viettelee kohteensa ja kertoo tälle satuja.
Häntä tarkkailevat muutkin kuin venäläiset.
CIA, MI5, Interpol. Hän on suosittu.
Hän opiskeli Englannissa, sai väärennetyt paperit ja työn YK:ssa.
Mitä hän halusi sinun tekevän?
Ei mitään.
Hän on varmasti taitava sängyssä.
Toimintasi oli typerää.
Ja laitonta. Minä hoidan asian. Kerro vastedes tällaisesta minulle.
-Keneltä sait tämän? -Sillä ei ole merkitystä.
-Olet käyttänyt minua hyväksi. -En.
Kyllä olet.
Tarjouduit itse auttamaan minua. Tapaamisemme ei ollut...
Älä jauha paskaa! Tiedän, miten toimit.
-Tiedätkö? -Tiedän.
Otin vastaan työn Bagdadissa voidakseni auttaa kansaani-
-jotta pääsisimme diktaattorista, joka haluaa tuhota meidät.
Puhun sellaisten miesten kanssa, joista voi olla apua.
Minun ei ole kuitenkaan tarvinnut maata heidän kanssaan.
Pyysit minua vaarantamaan henkeni-
-jonkin helvetin epämääräisen listan takia.
Tämä on...
Olen pahoillani, mutta tällainen minä olen.
Haluatko, että lähden?
Hei.
Tulin vain toivottamaan onnea.
-Lykkyä tykö. -Kiitos.
Oletko valmis? Hyvin se menee.
Ruokaa öljystä -ohjelman äänestyksessä koettiin yllätys-
-kun alipääsihteeri Costa Passaris luovutti paikkansa-
-avustajalleen Michael Sullivanille, joka esitti tilanneraportin.
Ruokaa öljystä -ohjelma jatkaa humanitaarisen avun antamista...
Jatkorahoituspyyntöä varjostavat-
-ohjelmaa arvostelleen aluejohtaja Christina Dupren yllättävä kuolema-
-ja Saddamin joukkotuhoaseiden kiivaat etsinnät.
Päätöslauselman 986 mukaisesti-
-turvallisuusneuvosto on päättänyt yksimielisesti-
-jatkaa rahoitusta taas 180 päivällä.
Michael Sullivan tapasi toimittajia äänestyksen jälkeen.
Kiitoksia.
Kiitos.
En ymmärrä, miksi hän halusi kutsua minut tänne.
En minäkään. Haetaan juotavaa.
Siinähän sinä olet. Suojattini Michael Sullivan.
Timur Rasnetsov.
Costan mukaan sinä pelastit Ruokaa öljystä -ohjelman.
Ja tässä on Nashim. Viehättävää.
-Tervetuloa USA:han. -Kiitos.
Eikö sinulla ole juotavaa? Meiltä taitaa löytyä jopa arakia.
Mitä sinulle kuuluu?
-Hyvää, kiitos. -Hienoa.
Mukavaa illan jatkoa.
Sinä olet varmaan se nuori Michael Sullivan, josta mieheni aina puhuu.
-Olen Melina, Pashan vaimo. -Niin tietysti.
Pasha kehuu sinua kovasti, ja hän ei yleensä kehu ketään.
Olen oppinut häneltä paljon.
Siitä ei tule mitään.
Suojeleeko ylpeä isä korvikepoikaansa?
Älä puhu minulle alentuvasti.
Onko mahdotonta, että voisin olla rakastunut häneen?
Sinä olet, mikä olet.
Minua sinä et huijaa.
Sinä annoit hänelle ne tiedot minusta.
Kuuntele nyt.
Jos yrität jotenkin vahingoittaa poikaa-
-heitän sinut maasta niin nopeasti, että hijab vain heilahtaa.
Minun täytyy mennä. Anteeksi, mutta minun täytyy hoitaa eräs asia.
Kauanko olet tuntenut tuon miehen?
Hän kuuluu delegaatioon. Tapasimme juuri. Miksi kysyt?
Juuri hän yritti lahjoa minut Bagdadissa.
Hänellä on suhteita. Hänestä voi olla hyötyä.
Minun täytyy lähteä.
Mitä helvettiä se äijä siellä juhlissa teki?
En tiedä.
Mitä Pasha halusi?
Hän uhkaili minua.
Pomosi uhkaili minua.
Haloo?
Tuttuni hoiti homman. Sinun on parasta nähdä tämä itse.
Tämä on uskomatonta.
Saddam on myynyt öljyn myyntitositteita henkilöille-
-jotka ovat myyneet tositteet eteenpäin valtavalla voitolla.
Saddam saa voitelurahana osuuden hintojen välisestä erotuksesta.
-Paljonko hän on tienannut? -Kenties yli miljardi dollaria.
Jumankauta.
-Ovatko tiedot aitoja? -Siltä näyttää.
Tämä on järjestelmällistä. Mukana on lista pääpelureista.
Poliitikkoja, liikemiehiä, pankkiireja.
Väkeä, joka on korkeassa asemassa rikkaiden maiden hallinnon ytimessä.
He ottavat vastaan miljoonia dollareita lahjuksina.
Tietysti tiedot ovat aitoja.
Tarvitsette todisteeksi tiedot rahansiirroista.
Anna tämä Pashalle. Sinä et halua kantaa yksin vastuuta tästä.
Salattujen tiedostojen joukossa oli myös tämä video.
Kuinka pitkä se on?
-71 minuuttia. -Kummallinen pituus.
Kelasin sen läpi, mutta siinä ei tapahdu juuri mitään.
Näitkö tuon?
Se niljake.
Arvasin sen.
Arvasin, että hän on sekaantunut tähän.
-Meidän on julkaistava lista. -Emme voi julkaista sitä.
He vain kieltäisivät kaiken. Kärsijänä olisi vain YK.
Joku on vain saatava kiinnostumaan asiasta, jotta totuus tulee julki.
Nämä mahtipelurit päättävät, mikä on totuus.
Pashasta tehdään uhrilammas ja minun urani tuhotaan.
-Sinä et ole osallinen. -Totta kai olen!
-Puolustin juuri ohjelmaa julkisesti. -Etkö aio tehdä mitään?
En tiedä.
Mitä täällä tapahtuu?
Michael! Lopettakaa!
Kuinka kävi? Soitanko hätänumeroon?
Ei hätää.
Missä hän on? Soita ystävällesi, että hän saa Nashimista, mitä tahtoo.
Hän ei ole ystäväni.
Minulla on video, jolla otat häneltä lahjuksen.
-Täytyykö meidän puhua tässä ulkona? -Täytyy.
Otan tietyn osuuden. Miksen ottaisi? Kaikki muutkin ottavat.
Vaarannan urani tämän tehtävän takia joka jumalan päivä.
Tule sisään. Tänne jäätyy.
Rasnetsov saa asiat hoitumaan. Hän on hyvin vaarallinen mies.
Irakissa mistään ei tule mitään ilman hänen apuaan.
-Kuka häntä ohjailee? -Eniten tarjoava.
Moskova, Peking, Saddam, sijoitusrahastot, mafia, ahneus.
Rasnetsov on silta politiikan ja todellisuuden välillä.
Kenen puolella sinä olet, Pasha?
Kuulinkin teidän tulevan sisään. Käy istumaan, Michael.
Soitan sen puhelun.
-Otatko kahvia? -Kiitos.
-Oliko teillä eilen mukavaa juhlissa? -Kyllä, kiitos vain.
-Mietin vain, kun lähditte varhain. -Ystäväni oli vähän huonovointinen.
Nyt on influenssaa liikkeellä.
Niin.
Jätän teidät kahdestaan.
-Hän on maahanmuuttoviranomaisilla. -Hänellä on paperit kunnossa.
Ne ovat luultavasti kateissa. Hänestä on tullut rasite.
-Irakissa hänet teloitetaan. -Minulla on suhteita Bagdadissa...
Kerro, etten anna listaa, ennen kun Nashim vapautetaan.
Ei tämä niin mene. Luota minuun.
Minä luotin sinuun, ja sinä kusetit minua joka välissä!
Katso nyt meitä. Teemme rikoksia ja otamme lahjuksia.
Olisi ollut rikos katsoa sivusta viattomien kärsimystä.
Entä Dupre ja Abhek?
Emme me tätä myrskyä nostattaneet. Emme voi hallita sitä.
Voimme vain ottaa tietyn kurssin, nostaa purjeet-
-ja tehdä parhaamme, kuten teemme aina.
Niin on parasta sinulle, mutta ei Nashimille ja hänen kansalleen.
Ehkä sinä rakastat sitä vakoojaa. Voi helvetti!
En rupea väittelemään sydämesi kanssa.
Katsokin, ettet kuole sen naisen takia.
Voimme auttaa hänen kansaansa, mutta omalla tavallamme.
Bushin "halukkaiden koalitio" miehittää Irakin parin päivän päästä.
Uudet tuulet puhaltavat. Uusi totuus on se, että Saddam on mennyttä-
-ja että Ruokaa öljystä -ohjelma voi auttaa jälleenrakentamaan-
-uutta vapaata Irakia, jossa Yhdistyneet kansakunnat-
-eivät onnenonkijat ja pelkurihallitukset, vaan YK-
-voi tarttua ruoriin!
Sinä ja minä, poika.
Me voimme pelastaa maailman, ja sinun tyttösi.
Luota minuun.
Kansalaiset, tällä hetkellä-
-Yhdysvaltain ja liittolaisten joukot ovat aloittaneet sotilasoperaation-
-Irakin kansan vapauttamiseksi ja vaarallisen uhan torjumiseksi.
Seuraavien parin vuorokauden aikana-
-jopa 3 000 Tomahawk-risteilyohjusta-
-täsmäpommia ja laserohjattavaa pommia-
-pudotetaan paitsi Bagdadiin ja sen lähialueille-
-myös muualle...
Kuusi viikkoa miehityksen jälkeen palasin Bagdadiin-
-toteuttamaan Pashan suunnitelmaa Irakin jälleenrakentamisesta.
Pakotteista luovuttiin. Vapaat markkinat elvyttäisivät maata.
Kansa saisi äänestää vapaissa vaaleissa-
-ja laskut maksettaisiin öljyllä.
Pashalla oli yhä hyviä suhteita, ja hän piti lupauksensa.
Nashim Husseini?
Päivät sulautuivat yhteen.
Tyhjiä sivuja.
Olen kaivannut sinua.
Minulla on sinulle jotain.
Uusi passi-
-ja viisumi, joten...
...voit jäädä niin pitkäksi aikaa kuin haluat.
Entä lista?
Annoin sen Pashalle.
Vaihdoitko listan minuun? Miksi?
Minulla ei ollut vaihtoehtoja.
Mitä luulet Pashalle nyt tapahtuvan?
Pasha voi yhä tehdä paljon hyvää YK:n leivissä.
-Älä unta näe. -En näe.
Uudet tuulet puhaltavat. Saddam on poissa, ja voimme tehdä hyvää.
Jos luulet voivasi poimia rusinat yhteistyöstä rikollisten kanssa-
-olet päästäsi sekaisin.
Emme olisi voineet voittaa sitä taistelua.
Olen uhrannut tälle koko elämäni. Sinä et voi päättää puolestani.
Sanoit itsekin-
-että se on helvetin monimutkaista.
Ei, tämä ei ole.
Tämä on hyvin yksinkertaista.
En halua olla tässä mukana. En voi olla.
Nashim, odota.
Nashim!
Et kuulemma vastaa puhelimeen. Miksi helvetissä et?
-On pitänyt kiirettä. -Niin.
Minä kuulin.
Kurdisi lähti lätkimään.
Ihmissuhteet tekevät pahaa jälkeä.
Piristy, poika.
Halusit luoda uraa diplomaattina. Älä pilaa suurta tilaisuuttasi.
Nähdään toimistolla.
Pasha, ne lääkesopimukset...
Minä olinkin juuri lähdössä. Pasha.
A bientot.
Mukava nähdä taas, Michael.
En minäkään tästä pidä.
Hänellä on koko maailma käsissään, kaikki jälleenrakennuksen pelurit.
Milloin hän palasi kuvioihin?
Hän vain vetäytyi hetkeksi varjoihin.
Muita vaihtoehtoja ei ole. Mehän olemme puhuneet tästä.
Minä en sen paskiaisen kanssa asioi.
Mitä?
Näin homma toimii.
Vapauttamisen jälkeinen toiveikkuus loppui lyhyeen.
Kukaan ei ollut suunnitellut Saddamin jälkeistä tulevaisuutta.
Amerikkalaiset olivat hankkiutuneet eroon vanhan hallinnon väestä-
-joten jäljellä ei ollut ketään, kuka olisi osannut hallita maata.
Rasnetsov ja muut hänen kaltaisensa-
-täyttivät valtatyhjiön ja ottivat pelin taas haltuunsa.
Irak ajautui anarkiaan ja sekasortoon.
Kaikki maat, jotka olivat vedättäneet ohjelmaamme ennen sotaa-
-valmistautuivat nyt pilkkomaan Irakin-
-kuin suuren piirakan.
Ja minä...
Työskentelin kuin robotti-
-mutta en enää uskonut työhöni.
Haloo?
Täällä on Nashim.
Hei.
-Oletko kunnossa? -Haluan tavata sinut.
Voitko tulla alakertaan?
Minä tulen.
Michael, hauska nähdä taas.
Tule tapaamaan erästä henkilöä.
Tarvitsemme apuasi, Michael.
-Michael Sullivan, Shaswar Rauf. -Me olemme tavanneet.
Hänellä on keskeinen rooli uudessa hallinnossa.
Oletko kuullut miehestä nimeltä Rasnetsov?
-Olen. -Oletko tavannut hänet?
-Muutaman kerran ennen miehitystä. -Entä sen jälkeen?
Ei, en ole.
Hän ja hänen entinen roistojoukkonsa ovat palanneet.
He panevat koko Irakin sekaisin.
Niin.
Oli olemassa lista henkilöistä ja järjestöistä-
-jotka auttoivat Saddamia lypsämään ohjelmaa. Tiedättekö siitä?
-Siitä ei löytynyt todisteita. -Ne olivat Irakin öljyministeriössä.
Virallisia asiakirjoja, jotka USA:n joukot takavarikoivat.
Todisteita löytyisi luultavasti yhä YK:n kellarissa-
-jos joku viitsisi etsiä niitä.
Unohda se lista. Se ei enää kiinnosta meitä.
-Sekö ei enää kiinnosta? -Liikaa mahtimiehiä ja politiikkaa.
Tämä on ahneiden liittoutuma. Kukaan ei välitä paskaakaan Irakista.
Kaikki himoitsevat vain rahaa ja öljyä.
Juuri siksi meidän on pysäytettävä Rasnetsov.
Pasha voi järjestää hänet käsiimme.
Tiedustelutietojemme mukaan pomosi on sekaantunut tähän.
-Pasha ei auta teitä. -Ehkä hän tarvitsee vähän rohkaisua.
Toivomme, että sinä voisit suostutella häntä.
Pasha ei tee sitä. Hän ei kuuntele teitä.
Voimme varjella YK:ta ikäviltä seuraamuksilta.
-Diplomatiaa. -Mitä?
Diplomatiaa.
Pasha puhui minulle kerran siitä.
Nyt sinä olet se, joka tekee töitä rikollisten kanssa.
Se ei ole sama asia.
-Miksi ei? -Meillä on nyt painoarvoa.
Kurdit ovat tärkeä tekijä uudessa Irakissa.
Olette sotineet jo 7 000 vuotta. Miksi tilanne nyt muuttuisi?
Ken tietää. Mutta te ette siitä meidän puolestamme päätä.
Lähde mukaani.
En voi.
Vastasyntyneiden lääkkeitä.
Niin, uusi kanadanranskalainen toimittaja.
Yhtiö haluaa yksinoikeuden maan pohjoisosiin.
Harvinaisen ahneita kanadalaisia.
Se onnistuu, jos he ovat valmiita maksamaan satatuhatta.
Käy sinä tapaamassa kurdeja ja väliaikaishallintoa.
Minä hoidan Rotan. Jaetaan rahat puoliksi.
-50 000 dollaria lahjuksena? -Ei, sekeliä.
-Totta helvetissä dollaria! -Kiitos.
On ilo tavata jälleen-
-näin paljon mukavammissa olosuhteissa, eikö totta?
-Te olette ilmeisesti kanadalainen. -Cutter. En.
Amerikkalainen. En tiennyt...
En tiennyt, että väliaikaishallinto lähettäisi tänne edustajansa.
-Eivät he lähettäneet. -Tässä ei ole kysymys lääkkeistä.
Se onnistuu, jos he ovat valmiita maksamaan satatuhatta.
Käy sinä tapaamassa kurdeja ja väliaikaishallintoa.
Minä hoidan Rotan. Jaetaan rahat puoliksi.
Voi poika.
-50 000 dollaria lahjuksena? -Ei, sekeliä.
Totta helvetissä dollaria!
Nämä ovat kuin yllätysjuhlat ilman kakkua.
Mitä te haluatte?
Anna meille Timur Rasnetsov ja eroa virastasi.
Muuten vedämme sinut ja YK:n mukaan historialliseen skandaaliin.
Tämä tulee tapahtumaan, meistä kahdesta riippumatta.
Rasnetsovia suojelee monikansalliset yhtiöt, joita suojelevat hallitukset.
Sama väki, joka nujersi Saddamin ja nosti teidät valtaan-
-tuomitsemaan minut.
Kyllä teidänkin paikkanne on ostettu ja maksettu.
Me maksoimme siitä hengellämme.
Tämä "korruptio" on vain uuden demokratian kasvukipuja.
On hölmöä uskoa, että voitte enää pysäyttää sitä.
Se on poliitikkojen päänsärky. Meille riittää Rotta.
-Haluatte, että teen itsemurhan. -Voimme suojella teitä.
-Tuo ei ole totta. -Sovitaan tapaaminen.
Antakaa hänelle kanadalaissopimuksen kirjekuori.
Nappaamme hänet itse teosta.
No helvetti...
Ei hullumpaa, poika.
Pelasit taitavasti.
Hän on myöhässä.
Tämä on Irakille uuden toivon aamunkoitto.
Tänään me synnymme uudestaan.
Sunnit, shiiat, kurdit-
-turkkilaiset, kristityt, jasidit.
Voimme elää yhdessä, rauhassa.
Voi helvetti tätä maata.
Saanko liittyä seuraasi?
Luovun virastani ja lähden kotiin. Olen menettänyt mielenkiintoni.
Halusin kertoa sen sinulle itse.
Olen suositellut sinua UNESCO:n virkaan.
Erikoisavustajaksi.
Sinusta tulee YK:n nuorin erikoisavustaja.
Tiesitkö sinä?
Kuules nyt, poika.
Miten voit edes epäillä sellaista?
Nämä helvetin hullut tappavat toisiaan päivästä toiseen.
Se on totuus.
Se on sinun totuutesi, Pasha.
Minä en enää halua olla siinä osallisena.
Älä tee mitään tyhmyyksiä.
Myrskyä vastaan on turha taistella.
NEW YORK Syyskuu 2003
Tajusin, että kaikki tiesivät korruptiosta.
He eivät halunneet sen paljastuvan.
Kaikilla turvallisuusneuvoston pysyväisjäsenillä oli hävittävää.
Joku listalla olevista voisi nolata heidät. Kaikki haluttiin salata.
YK ei kuitenkaan voisi selvitä tästä valheiden verkosta.
Minun oli pakko tehdä jotain, ottaa riski, jotta tilanne muuttuisi.
Jos luettelisin kaikki hänen saavutuksensa, luettelo olisi pitkä.
Hän on edistänyt 40 vuotta maailman- rauhaa ja humanitaarista tehtäväämme-
-ja tuon uran kruununjalokivenä on-
-Ruokaa öljystä -ohjelman menestyksekäs johtaminen.
Trevor Owen sisäisestä tarkastus- yksiköstä. Puhuin Johnin kanssa.
-Saddamin palatsin arkistoista? -Niin.
-Mitkä laatikot? -Nämä kaikki.
Koska olet sisäisestä tarkastusyksiköstä-
-voitte tutkia niitä vapaasti, kunhan ette ota mitään mukaanne.
Kiitos.
Herra Passaris, kiitos hyvästä työstä.
Kiitos.
-Missä Michael on? -Hän on tyhjentänyt työpöytänsä.
Taisin löytää sen.
Tiedät, mitä meidän täytyy tehdä.
Helvetinmoinen perhe.
Nimeni on Michael Sullivan.
Minulla on tarina, jonka varmasti haluatte kuulla.
Nämä luvut osoittavat, millaisista summista tässä puhutaan.
-Miljardeista, ei miljoonista. -Jessus sentään.
Tässä on lista kaikista, jotka vetivät rahaa välistä.
Nimien aitouden vahvistavat nämä pankkitalletukset-
-ja nämä sopimusluettelot.
Tämä on jymyjuttu.
Saat paljon vihollisia, kun juttu julkaistaan.
Tiedän sen.
Voimme suojella sinua ja käyttää sinua nimettömänä lähteenä.
Nimettömyys on osa ongelmaa. Ellei kukaan ota vastuuta totuudesta-
-se on määriteltävissä yhteisymmärryksellä.
Minun on seistävä tämän takana.
Aloitetaan YK:n Ruokaa öljystä -skandaalista.
Yhdysvaltalaissenaattori vaatii Kofi Annanin eroa.
Nämä ovat vakavia syytöksiä, jotka me otamme vakavasti.
YK:n pääsihteeri on määrännyt tänään tutkinnan Costa Passarisista-
-entisestä alipääsihteeristä, joka ilmiantajan mukaan-
-oli YK:ta järisyttäneen Ruokaa öljystä -skandaalin takana.
Skandaaliin on sekaantunut lukuisia liikemiehiä-
-ja poliitikkoja eri puolilta maailmaa.
Virheitä ja korruptiota.
Useat yritykset ovat käynnistäneet tutkinnan...
Ohjelman heikkoudet herättävät vakavia kysymyksiä-
-YK:n kyvystä valvoa pakotteita ja toteuttaa avustusohjelmia.
Todisteiden kerrotaan löytyneen Irakin ulkoministeriöstä-
-muutama päivä miehityksen jälkeen.
Wall Street Journal ilmoitti, että sillä on todisteita lahjuksista-
-öljyn myyntitositteina, joiden arvo on miljardeja dollareita.
Liittovaltion viranomaisten mukaan Passaris on paennut maasta.
KYPROS Toukokuu 2004
Olen Wall Street Journalista.
Teemme jatkojuttua Ruokaa öljystä -skandaalista.
Haluan kuulla teidän versionne tarinasta.
Minulla ei ole mitään versiota. Tämä on pojan oma tarina.
Minä en pakene. Kirjoita se.
En piilottele keneltäkään.
Olette maassa, josta teitä ei luovuteta.
Se oli vaikeaa. Kirjoita se.
Monimutkaista.
Saddamin temppuilu ja länsimaiden kaksinaamaisuus vaikeuttivat työtä-
-mutta teimme enemmän hyvää kuin pahaa.
Minulle on paskan hailee, mitä muut väittävät.
Poika teki hyvää työtä.
Minun nähdäkseni on valittava joko kyynisyys tai vilpittömyys.
Jos kaikki tosiaan välittäisivät Irakista, kuten väittävät-
-tämä olisi ylistystarina pyhimysten salaliitosta.
Mutta totuus...
Totuudessa ei ole kyse valheista, joita kerromme toisillemme.
Kyse on valheista, joita kerromme itsellemme.
Yli 2 000 yhtiötä 56 eri maasta-
-otti vastaan lahjuksia ja maksoi Saddam Husseinille voitelurahaa.
Ruokaa öljystä -ohjelmasta lypsettiin yli 20 miljardia dollaria.
Mukana oli useita maailman arvostetuimmista yhtiöistä.
172 korkea-arvoista järjestöä tai yksityishenkilöä-
-otti vastaan lahjuksia.
Nimeni on Michael Sullivan.
Isäni oli diplomaatti.
Yritin kulkea hänen jalanjäljissään.
Michael siirtyi raportoimaan Kongon, Afganistanin ja Irakin kriiseistä-
-amerikkalaisille ja eurooppalaisille uutistoimistoille.
Hänen paljastuksensa skandaalista-
-johtivat suurimpiin uudistuksiin kautta YK:n historian.
Pasha on edelleen maanpaossa-
-ja FBI:n asettama syyte on yhä voimassa.
Suomennos: Kati Wink www.sdimedia.com